**บันทึกหลักการและเหตุผล**

**ในการจัดทำแผนพัฒนาท้องถิ่น (พ.ศ.2566-2570) แก้ไขครั้งที่ 3 ประจำปี 2565**

 ตามที่เทศบาลตำบลพรุพี ได้ประกาศใช้แผนพัฒนาท้องถิ่น (พ.ศ.2566-2570) เมื่อวันที่ 18 กุมภาพันธ์ 2565 เพื่อใช้เป็นกรอบในการจัดทำงบประมาณรายจ่ายประจำปี นั้น

 เนื่องจากเทศบาลตำบลพรุพีมีความจำเป็นที่จะต้องแก้ไขแผนพัฒนาท้องถิ่น(พ.ศ.๒๕๖๖–๒๕๗๐) ครั้งที่ 3 ประจำปี ๒๕๖๕ ให้ถูกต้องตามที่กระทรวงมหาดไทยได้ให้องค์กรปกครองส่วนท้องถิ่นนำหมุดหมายในแผนพัฒนาเศรษฐกิจและสังคมแห่งชาติ ฉบับที่ 13 มาจัดทำรายละเอียดที่มีความสอดคล้องที่เชื่อมโยงกับยุทธศาสตร์ชาติ 20 ปี แผนพัฒนาจังหวัด/กลุ่มจังหวัด/ภาค ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดและยุทธศาสตร์องค์กรปกครองส่วนท้องถิ่น ในส่วนที่ 2 ยุทธศาสตร์ขององค์กรปกครองส่วนท้องถิ่น และส่วนที่ 3 การนำแผนพัฒนาท้องถิ่นไปสู่การปฏิบัติ โดยเป็นอำนาจของผู้บริหารท้องถิ่นในการดำเนินการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติม ข้อ 4 และข้อ 21 มาดำเนินการโดยอนุโลมและให้ใช้เป็นการแก้ไขแผนพัฒนาท้องถิ่น ทั้งนี้ให้ดำเนินการแล้วเสร็จภายใน 120 วัน นับแต่วันประกาศในราชกิจจานุเบกษา กรณีองค์กรปกครองส่วนท้องถิ่นไม่อาจดำเนินการแล้วเสร็จตามเวลาที่กำหนดดังกล่าวให้ผู้บริหารท้องถิ่นดำเนินการตามที่เห็นสมควรและให้นำแนวทางการดำเนินงานตามหนังสือกระทรวงมหาดไทย ที่ มท 0810.3/ว 1239 ลงวันที่ 21 กุมภาพันธ์ 2565 มาเป็นแนวทางในการปฏิบัติด้วย รายละเอียดตามหนังสือกระทรวงมหาดไทย ที่ มท 0810.3/ว 6086 ลงวันที่ 19 สิงหาคม 2565 เรื่อง ซักซ้อมแนวทางปฏิบัติการใช้แผนพัฒนาท้องถิ่นขององค์กรปกครองส่วนท้องถิ่นเพื่อจัดทำบริการสาธารณะหรือกิจกรรมสาธารณะ ซึ่งปัจจุบันได้มีประกาศใช้แผนพัฒนาเศรษฐกิจและสังคมแห่งชาติ ฉบับที่ 13 (พ.ศ.2566-2570) ราชกิจจานุเบกษา เมื่อวันที่ 1 พฤศจิกายน 2565 และกองช่าง เทศบาลตำบลพรุพี มีความประสงค์ขอแก้ไขโครงการแผนพัฒนาท้องถิ่น (พ.ศ.2566-2570) เพื่อขอสนับสนุนงบประมาณจากส่วนราชการต่าง ๆ และดำเนินการแก้ไขปัญหาความเดือดร้อนของประชาชนในพื้นที่ เฉพาะแผนงานโครงการที่จะดำเนินการในปีงบประมาณ พ.ศ.2567 พร้อมด้วยนั้น

 จึงมีความจำเป็นต้องขอแก้ไขแผนพัฒนาท้องถิ่น (พ.ศ. 2566-2570) แก้ไข ครั้งที่ 3 ประจำปี 2565 โดยปฏิบัติตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครอง ส่วนท้องถิ่น พ.ศ. 2548 และแก้ไขเพิ่มเติมถึง (ฉบับที่ 3) พ.ศ. 2561 หมวด 4 ข้อ 21